Nyíregyházi Móricz Zsigmond Általános Iskola

4400 Nyíregyháza, Virág u. 65.

OM: 033 423

Helyi tanterv

Magyar nyelv

5-6. évfolyam

2020-as NAT-hoz készült kerettantervek alapján

**Nyíregyházi Móricz Zsigmond Általános Iskola**

**Magyar nyelv**

**Helyi tantárgyi tanterv**

**Általános tantervű tanulócsoportok**

**5-6. osztály**

**A tantárggyal kapcsolatos pedagógiai szervezési megjegyzések:**

MAGYAR NYELV

|  |  |  |  |  |
| --- | --- | --- | --- | --- |
| ***Évfolyam*** | ***Heti órakeret*** | ***Évi órakeret***  ***helyi tantervben*** | ***Kerettantervi órakeret*** | ***Szabad tervezésű órakeret*** |
| 5. | 2 | 72 | 54 | 14 |
| 6. | 2 | 72 | 54 | 14 |

**A helyi tanterv alapját képező kerettanterv:**

Kerettanterv az általános iskola 5-8. évfolyama számára – Magyar nyelv és irodalom 5-8. évfolyam

Nemzeti alaptanterv kiadásáról, bevezetéséről és alkalmazásáról szóló az 5/2020. (I.31.) Korm. rendelet,*amely a 110/2012. (VI. 4.) Korm. rendelet módosításaként kerül bevezetésre.*

*6/2014. (I. 29.) EMMI rendelete 8. § 7(a) §-a: alapján* ***a magyar nyelv és irodalom tantárgyat magyar nyelv és irodalom tantárgyra bontjuk.***

Megjegyzés:

A tantárgy helyi tantervét kidolgozta: Bartovicsné Győri Szilvia, Gyurikovics Andrea, Frecska- Kiss Bettina, Szatkéné Csekk Angéla

A tantárgy helyi tantervét véleményezte, a nevelőtestület számára elfogadásra javasolta:

**1. TANTÁRGYI BEVEZETŐ**

# 5-8. évfolyam

Az alapfokú képzés második szakaszában, az 5–8. évfolyamon, a nevelésnek-oktatásnak többszörös feladata és célja van:

* Cél, hogy a diákok megértsék a nemzet, a szűkebb közösség és az egyes ember kapcsolatát. Megismerjék kultúrájukat, annak gondolati, erkölcsi tartalmait, esztétikai értékeit. Ennek révén szellemileg és érzelmileg is kötődjenek ahhoz. Korosztályuknak megfelelően tudják értelmezni múltjukat, jelen környezetüket, önmagukat. A tanulókat fel kell készíteni arra, hogy ennek a kulturális hagyománynak értői és később formálói legyenek.
* Elengedhetetlen, hogy ebben a képzési szakaszban a tanulók biztos szövegértésre tegyenek szert.
* Őrizzék meg kíváncsiságukat, nyitottságukat, s váljanak olvasó emberekké. Olyan olvasó emberekké, akik a képzési szakasz végére már a művek elsődleges jelentése mögé látnak, azaz többféle olvasási és értelmezési stratégiával rendelkeznek, az általuk olvasott szövegeket képesek mérlegelve végiggondolni.Össze tudják kapcsolni a már meglévő ismereteiket az olvasott, hallott vagy a digitális szövegek tartalmával, képesek meglátni és kiemelni az összefüggéseket.
* Cél a gondolkodásra tanítás – a tanulók kíváncsiságának és alkotókedvének megtartásával.
* A tantárgy tanításának kiemelt célja a tanulók műveltségi szintjének folyamatos növelése, melynek révén korosztályuknak, érettségüknek megfelelő ismeretekkel rendelkeznek, s ezeket az ismereteket rendszerben látják, értelmezni tudják azokat.
* Kreativitásuk olyan szintű fejlesztése, hogy az általuk tanult műfajokban, szövegtípusokban – a magyar nyelv és helyesírás szabályait tudatosan alkalmazva – képesek legyenek rövid szövegeket alkotni. Fejlődjék szókincsük, kifejezőkészségük. Az egyéni képességeikhez mérten tagolt, rendezett, áttekinthető írásképpel, egyértelmű javításokkal alkossanak megfelelő tartalmú és szerkezetű, hagyományos és digitális fogalmazásokat. Fejlődjék digitális kompetenciájuk.
* Cél, hogy a diákok különböző kommunikációs helyzetekben, szóban és írásban is helyesen, szabatosan ki tudják fejezni önmagukat. Az anyanyelvi ismeretek mindenekelőtt a nyelvhasználat tudatosítását és fejlesztését szolgálják, ide értve a tudatos szövegértési stratégiák kialakítását és a kommunikációs helyzethez illő megnyilatkozást, a toleráns nyelvhasználatot.
* Kiemelt feladat a tanulók segítése a tanulás tanulásában.
* A magyar nyelv tantárgy fejlesztési céljai jórészt összehangolhatók: az alaptantervben meghatározott hat fő fejlesztési területből (anyanyelvi kultúra, anyanyelvi ismeretek; irodalmi kultúra, irodalmi ismeretek szövegértés; szövegalkotás; olvasóvá nevelés; mérlegelő gondolkodás, véleményalkotás) négy mindkét tantárgy keretében fejleszthető.
* A magyar nyelv tanítása nemcsak műveltségátadást, kompetenciafejlesztést jelent, hanem érzelmi nevelést is. A diákok személyes boldogulásának, együttműködési képességeinek, társadalmi beilleszkedésének, kulturált viselkedésének érzelmi fejlődésük az alapja.
* A magyar nyelv más tantárgyakhoz, műveltségterületekhez is kötődik. A tantárgyi koncentráció kialakítása a tantárgyi struktúra egyik elve.
* Az órakeret minimum 80%-át a törzsanyagra kell fordítani. Az órakeret 20%-át a szaktanár választása alapján a tananyagok mélyebb, sokszínűbb tanítására, ismétlésre, gyakorlásra vagy a tanórán kívüli tudásszerzésre (múzeumlátogatás, színházi előadás megtekintése, előadó meghívása), kompetenciafejlesztésre, projektmunkák megalkotására lehet felhasználni.
* Ha a szaktanár úgy ítéli meg, hogy az órakeret 100%-át a törzsanyag tanítására kell fordítania, lemondhat a választás lehetőségéről.

**A törzsanyag órai feldolgozása kötelező.**

Az órakeret megoszlása a következőképpen alakul:

A Nat alapján álló törzsanyag és az azt kiegészítő tartalmak, választható, ajánlott témák, művek

1. A törzsanyag

A témakörökben megadott művek a Nat-ban megfogalmazott tanulási eredmények elérését biztosítják.

1. A törzsanyaghoz kapcsolódó, kiegészítő tartalmak

A törzsanyagon felüli ajánlott témák, művek elősegítik a pedagógus választását a helyi sajátosságoknak, az osztály érdeklődésének megfelelően.

A törzsanyagot jelentő témákra, művekre, tevékenységekre szánt órák nem vonhatók össze a szabadon választott témák, művek értelmezésére szánt órákkal. Az ajánlott, illetve választott témákra szánt órakeretet a pedagógus akkor használhatja fel, ha a törzsanyagot már feldolgozta a diákokkal.

2. A HELYI TANTÁRGYI TANTERV ÁTTEKINTÉSE

*Az óraszámok tanévenkénti óraszámokat jelentenek.*

|  |
| --- |
| 5. évfolyam: MAGYAR NYELV |
| Témakör | Kerettantervi óraszám | Helyi tantervi  óraszám | Témakör összidőkerete |
| A kommunikáció alapjai | 6 | 6+1 | 7 |
| Helyesírás, nyelvhelyesség játékosan | 8 | 8+4 | 12 |
| Állandósult szókapcsolatok | 5 | 5+1 | 6 |
| A nyelvi szintek: a beszédhang, a fonéma, a szóelemek, a szavak, az összetett szavak | 20 | 20+6 | 26 |
| Hangalak és jelentés | 6 | 6+2 | 8 |
| Szövegértés és szövegalkotás a gyakorlatban | 7 | 7+4 | 11 |
| Könyv-és könyvtárhasználat, a kultúra helyszínei | 2 | 2 | 2 |
| Szabadon felhasználható órakeret | 14 |  |  |
| Évfolyam összesen | **68** | **72** |  |

|  |
| --- |
| 6. évfolyam: MAGYAR NYELV |
| Tematikai egység rövid címe | Kerettantervi óraszám | Helyi tantervi  óraszám | Témakör összidőkerete |
|  |  |  |  |
| Szövegértés és szövegalkotás a gyakorlatban | 6 | 6+5 | 11 |
| Szófajok a nagyobb nyelvi egységekben: a mondatokban és a szövegben. A szófajokhoz kapcsolódó helyesírási, nyelvhelyességi, szövegalkotási, szövegértési tudnivalók | 46 | 46+8 | 54 |
| Könyv-és könyvtárhasználat, a kultúra helyszínei | 2 | 2+5 | 7 |
| Szabadon felhasználható órakeret | 14 |  |  |
| Évfolyam összesen | **68** | **72** |  |

**3. A TANTERV HELYI TANTERVÉBEN A KERETTANTERV KIEGÉSZÍTÉSÉRE BIZTOSÍTOTT ÓRAKERET FELHASZNÁLÁSA**

*Az óraszámok tanévenkénti óraszámokat jelentenek.*

|  |  |  |
| --- | --- | --- |
| 5. évfolyam: MAGYAR NYELV | Szabad órakeret: | 14 |

|  |  |  |
| --- | --- | --- |
| Tematikai egység | Téma | Óraszám |
| A kommunikáció alapjai | Népmesék, történelmi események dramatizálása. A szereplők megjelenítése gesztusokkal, mimikával, hanghordozással. | 1 |
| Helyesírás, nyelvhelyesség játékosan | Helyesírási szótárak és helyesírási tanácsadó portálak használata. Az írásmódok gyakorlása. Összefoglalás; Számonkérés | 4 |
| Állandósult szókapcsolatok | Híres emberektől, történelmi személyektől származó, közmondássá, szólássá, állandósult szókapcsolattá vált mondások. | 1 |
| A nyelvi szintek: a beszédhang, a fonéma, a szóelemek, a szavak, az összetett szavak | Beszédtechnika, A magánhangzó- és mássalhangzó törvények gyakorlása, A szavak szerkezete, A szavak toldalékolása; Összefoglalás; Számonkérés | 6 |
| Hangalak és jelentés | Nyelvi humor; Összefoglalás; Számonkérés | 2 |
| Szövegértés és szövegalkotás a gyakorlatban | Az írás története, szerepe az emberiség fejlődésében. A szövegalkotás fázisai, szövegértési feladatok megoldása | 4 |
|  | Összesen: | 18 |

|  |  |  |
| --- | --- | --- |
| 6. évfolyam: MAGYAR NYELV | Szabad órakeret: | 14 |

|  |  |  |
| --- | --- | --- |
| Tematikai egység | Téma | Óraszám |
| Szövegértés és szövegalkotás a gyakorlatban | Tömegkommunikációs eszközök tudatos használata, az emberi értékek védelmét szolgálva. Összefoglalás, számonkérés. Kreatív írás. | 5 |
| Szófajok a nagyobb nyelvi egységekben: a mondatokban és a szövegben. A szófajokhoz kapcsolódó helyesírási, nyelvhelyességi, szövegalkotási, szövegértési tudnivalók | Régi magyar nyelvtaníróink (Szenci Molnár Albert, Geleji Katona István,Tótfalusi Kis Miklós) Tulajdonnevek köznevesülése  Köznevek tulajdonnévvé válása  Történelmi ragadványnevek  Bibliai nevek köznevesülése pl.: ádámcsutka, pálfordulás, mózeskosár, stb.)  Történelmi személy- és földrajzi neveinek helyesírása.  Összefoglalás, számonkérés. | 8 |
| Könyv-és könyvtárhasználat, a kultúra helyszínei | Helytörténeti események, emlékek keresése, emléktúrák szervezése – az emlékhelyek meglátogatása. | 5 |
|  | Összesen: | 18 |

**4**. **TANTÁRGYI KIMENETELI KÖVETELMÉNYEK 5-6. ÉVFOLYAM**

* Az 5–6. évfolyamon az anyanyelvi kultúra oktatásában alapvető cél és feladat az alsóbb évfolyamokon megalapozott szövegértés, szövegalkotás képességének továbbfejlesztése, újabb technikák, stratégiák megismerése és alkalmazása.
* Kiemelt cél a tanulók szövegalkotási képességének fejlesztése: tudjanak fogalmazni különböző kommunikációs helyzeteknek megfelelő szóhasználatú és jelentésű szövegtípusokban, gyakorolják a szövegalkotást. Folyamatosan fejlődjék íráskészségük, helyesírásuk.

Fontos cél, hogy a tanítási szakasz két éve alatt megalapozó tudást szerezzenek anyanyelvükről, törekedjenek arra, hogy anyanyelvüket szóban és írásban színvonalasan, a szövegkörnyezetnek és korosztályuknak megfelelően használják. Továbbá fejlődjék ki az igényük a pontos és szabatos nyelvhasználatra.

* A tudatos nyelvhasználat alapja az anyanyelv ismerete, a grammatikai ismeretek szövegközpontú elsajátítása. Ezek birtokában lehetséges a nyelvhasználattal kapcsolatos gyakorlati képességek fejlesztése. A hagyományos grammatikaoktatást szövegbe ágyazottan, a szövegek értelmezésében, a szövegalkotásban érdemes elsajátítaniuk.
* Az 5-6. évfolyam nyelvtanoktatása elsősorban a helyesírás tudatosítására, a szövegértésre, a hagyományos és digitális kommunikáció-fejlesztésre összpontosít, illetve a nyelvi rendszer megismerésének kezdeti szakaszára (hangok, szavak, szóelemek). A nyelvi oktatás középpontjában a szövegértés és a szövegalkotás tanítása áll.
* A nyelvi rendszer megismerése és tudatosítása tovább folytatódik. Kitüntetetett cél a magyar nyelv írásban és szóban történő helyes használatára való törekvés, továbbá a szövegértés és szövegalkotás gyakoroltatása.

**5. TÉMAKÖRÖK, TÖRZSANYAGOK, HELYI TÖBBLET, ÓRAKERET, FEJLESZTENDŐ FELADATOK ÉS ISMERETEK, FOGALMAK ÉVFOLYAMONKÉNT**

**MAGYAR NYELV 5.**

|  |  |  |  |
| --- | --- | --- | --- |
| **Témakör** | 1. **A kommunikáció alapjai** | | **Órakeret** |
| **Törzsanyag** | A jelek világa  A kommunikáció fogalma, tényezői  A kommunikáció nem nyelvi jelei  A kommunikációs kapcsolat  A beszélgetés | | **6** |
| **Helyi többlet** | Népmesék, történelmi események dramatizálása. A szereplők megjelenítése gesztusokkal, mimikával, hanghordozással. | | **1** |
| FEJLESZTÉSI FELADATOK ÉS ISMERETEK | | **FOGALMAK** | |
| * A nyelvhasználati és a kommunikációs készség fejlesztése * A kommunikáció nem nyelvi jeleinek megismerése, alkalmazása és üzenetének felismerése a mindennapi beszédhelyzetekben * A nyelv zenei kifejezőeszközeinek megismerése, alkalmazása * A hallás utáni szövegértési készség fejlesztése * A szóbeli kifejezőkészség fejlesztése * Szerep- és drámajátékok gyakoroltatása * Aktív részvétel különböző kommunikációs helyzetekben * Az önálló véleményalkotás készségének fejlesztése * A jelek felismerése, elkülönítése, csoportosítása * A kommunikáció tényezőinek megismerése * A kommunikáció nem nyelvi jeleinek felismerése, alkalmazása * A kommunikációs kapcsolat illemszabályainak tudatosítása, alkalmazása | | természetes jelek, mesterséges jelek, jelrendszerek, feladó, címzett, üzenet, kód, csatorna, beszédhelyzet, arcjáték, gesztusok, testhelyzet, külső megjelenés, térköz; hangsúly, hanglejtés, tempó, hangerő, szünet, csend; megszólítás, bemutatkozás, bemutatás, kérdés, kérés | |

|  |  |  |  |
| --- | --- | --- | --- |
| **Témakör** | 1. **Helyesírás, nyelvhelyesség játékosan** | | **Órakeret** |
| **Törzsanyag** | Hang és betű, az ábécé  Betűrend, elválasztás  Helyesírásunk alapelvei: a kiejtés elve  Helyesírásunk alapelvei: a szóelemzés elve  Helyesírásunk alapelvei: a hagyomány elve  Helyesírásunk alapelvei: az egyszerűsítés elve | | **8** |
| **Helyi többlet** | Helyesírási szótárak és helyesírási tanácsadó portálak használata. Az írásmódok gyakorlása, Összefoglalás; Számonkérés | | **4** |
| **FEJLESZTÉSI FELADATOK ÉS ISMERETEK** | | **FOGALMAK** | |
| * Az alapvető helyesírási szabályok megismerése (kiejtés elve, szóelemzés elve, hagyomány elve, egyszerűsítés elve) * A megismert helyesírási esetek felismerése írott szövegekben, és tudatos alkalmazása a szövegalkotásban | | hang és betű, ábécé, helyesírási alapelv (kiejtés elve, szóelemzés elve, hagyomány elve, egyszerűsítés elve) elválasztás, helyes kiejtés, nyelvi normáknak megfelelő mondatalkotás, határozóragok megfelelő használata | |

|  |  |  |  |
| --- | --- | --- | --- |
| **Témakör** | 1. **Állandósult szókapcsolatok** | | **Órakeret** |
| **Törzsanyag** | Szólások  Szóláshasonlatok  Közmondások  Szállóigék  Köznyelvi metaforák | | **5** |
| **Helyi többlet** | Híres emberektől, történelmi személyektől származó, közmondássá, szólássá, állandósult szókapcsolattá vált mondások. | | **1** |
| **FEJLESZTÉSI FELADATOK ÉS ISMERETEK** | | **FOGALMAK** | |
| * A szókincsfejlesztése, a nyelvhelyességi szabályok alkalmazása * Az állandósult szókapcsolatok, szólások, közmondások értelmezése, szerkezetének, használati körének megfigyelése * A leggyakoribb mindennapi metaforák jelentésszerkezetének megfigyelése a beszélt és írott szövegekben – játékos gyakorlatokkal | | állandósult szókapcsolat, szólás, szóláshasonlat, közmondás, szállóige, köznyelvi metaforák | |

|  |  |  |  |
| --- | --- | --- | --- |
| **Témakör** | 1. **A nyelvi szintek: a beszédhang, a fonéma, a szóelemek, a szavak, az összetett szavak** | | **Órakeret** |
| **Törzsanyag** | Hangképzés, fonéma  A magánhangzók csoportosítása  Magánhangzótörvények:  Hangrend  Illeszkedés  Mássalhangzótörvények:  Részleges hasonulás  Írásban jelöletlen és jelölt teljes hasonulás  Összeolvadás  Rövidülés  Kiesés  A szavak szerkezete:  Egyszerű és összetett szavak  Szótő és toldalékok  A képző, a jel, a rag | | **20** |
| **Helyi többlet** | Beszédtechnika, A magán- és mássalhangzó törvények gyakorlása, A szavak szerkezete, A szavak toldalékolása, Összefoglalás; Számonkérés | | **6** |
| **FEJLESZTÉSI FELADATOK ÉS ISMERETEK** | | **FOGALMAK** | |
| .   * A nyelvszerkezeti egységeinek és azok funkcióinak megismerése * A nyelvi elemzőkészség fejlesztése * A beszédhangok képzésének megismerése, csoportosításának alapjai * A szavak szerkezetének felismerése * A főbb szóelemek és funkciójuk (képző, jel, rag) felismerése, elkülönítése * A szavak jelentés és pragmatikai szerepének megfigyelése a kommunikációban * Az alapszófajok (ige, főnév, melléknév, számnév, névmás) felismerése * Nyelvi játékok, szójátékok, szóalkotás különféle módjainak megismerése, digitális programok használatával is | | beszédhang, fonéma, magánhangzó, mássalhangzó, hangkapcsolódási szabályszerűségek, szó, szóelem, egyszerű szó, összetett szó | |
| **Témakör** | 1. **Hangalak és jelentés** | | **Órakeret** |
| **Törzsanyag** | Egyjelentésű szavak  Többjelentésű szavak  Azonos alakú szavak  Rokon értelmű szavak  Ellentétes jelentésű és hasonló alakú szavak  Hangutánzó, hangulatfestő szavak | | **6** |
| **Helyi többlet** | Nyelvi humor; Összefoglalás; Számonkérés | | **2** |
| **FEJLESZTÉSI FELADATOK ÉS ISMERETEK** | | **FOGALMAK** | |
| * A hangalak és a jelentés kapcsolatának, illetve a jelentésmezőnek a felismerése * Az egyjelentésű, a többjelentésű, az azonos alakú, az ellentétes jelentésű szavak, a rokon értelmű szavak, a hasonló alakú szavak, a hangutánzó és a hangulatfestő szavak jelentése, felismerése * Gyakorlatszerzés a szavak jelentésviszonyainak sokféleségében | | egyjelentésű, többjelentésű, hasonló alakú, ellentétes jelentésű, hangutánzó, hangulatfestő szavak, jelentésmező | |

|  |  |  |  |
| --- | --- | --- | --- |
| **Témakör** | 1. **Szövegértés és szövegalkotás a gyakorlatban** | | **Órakeret** |
| **Törzsanyag** | Felelet, szóbeli beszámoló, vázlat  A leírás  Az elbeszélés  A párbeszéd  A levél (hagyományos, elektronikus) | | **7** |
| **Helyi többlet** | Az írás története, szerepe az emberiség fejlődésében. A szövegalkotás fázisai, Szövegértési feladatok megoldása | | **4** |
| **FEJLESZTÉSI FELADATOK ÉS ISMERETEK** | | **FOGALMAK** | |
| * Szöveghű, értő szövegolvasás gyakorlása * Különféle megjelenésű és típusú szövegek megértése és alkotása * Reflektálás a szöveg tartalmára * Olvasási stratégiák alkalmazása * A szóbeli és írásbeli szövegalkotási készség fejlesztése * A kreatív írás gyakorlása * Digitális és/vagy nyomtatott szótárak használata * Szövegtípusok I. (feleletterv, felelet, szóbeli beszámoló, vázlat) jellemzőinek felismerése, alkalmazása * Szövegtípusok II. (elbeszélés, leírás, jellemzés, könyvismertetés, hagyományos levél, elektronikus levél: e-mail) jellemzőinek felismerése, alkalmazása * Helyesírási és a szövegtípusoknak megfelelő alapvető szövegszerkesztési szabályok ismerete   . | | elbeszélés, leírás, feleletterv, felelet, szóbeli beszámoló, vázlat, jellemzés, levél, elektronikus levél, | |

|  |  |  |  |
| --- | --- | --- | --- |
| **Témakör** | 1. **Könyv- és könyvtárhasználat, a kultúra helyszínei** | | **Órakeret** |
| **Törzsanyag** | **A hagyományos és digitális könyv- és könyvtárhasználat**  **Sajtótermékek jellemző jegyei** | | **2** |
| **Helyi többlet** | **-** | | **0** |
| **FEJLESZTÉSI FELADATOK ÉS ISMERETEK** | | **FOGALMAK** | |
| * A könyvtárak típusaival és jellemzőivel való ismerkedés * Megadott szempontok alapján önálló gyűjtőmunka végzése a könyvtárban és digitális felületeken * Az információ-keresés, –gyűjtés alapvető technikáinak gyakorlása * Néhány sajtótermék szerkezetének, tartalmának áttekintése | | könyvtár, katalógus, digitális adattárak, sajtó, folyóirat, rovat | |

**MAGYAR NYELV 6.**

|  |  |  |  |
| --- | --- | --- | --- |
| **Témakör** | 1. **Szövegértés és szövegalkotás a gyakorlatban** | | **Órakeret** |
| **Törzsanyag** | A plakát, a meghívó  A jellemzés | | **6** |
| **Helyi többlet** | Tömegkommunikációs eszközök tudatos használata, az emberi értékek védelmét szolgálva. Összefoglalás, számonkérés. Kreatív írás. | | **5** |
| **FEJLESZTÉSI FELADATOK ÉS ISMERETEK** | | **FOGALMAK** | |
| * Szöveghű, értő szövegolvasás gyakorlása * Különféle megjelenésű és típusú szövegek megértése és alkotása * Reflektálás a szöveg tartalmára * Olvasási stratégiák alkalmazása * A szóbeli és írásbeli szövegalkotási készség fejlesztése * A kreatív írás gyakorlása * Szövegtípusok III. (plakát, meghívó) jellemzőinek felismerése, alkalmazása * Helyesírási és a szövegtípusoknak megfelelő alapvető szövegszerkesztési szabályok ismerete | | plakát, meghívó, könyvismertető | |

|  |  |  |  |
| --- | --- | --- | --- |
| **Témakör** | 1. **Szófajok** **a nagyobb nyelvi egységekben: a mondatokban és a szövegben. A szófajokhoz kapcsolódó helyesírási, nyelvhelyességi, szövegalkotási, szövegértési tudnivalók** | | **Órakeret** |
| **Törzsanyag** | Szóelemek, szófajok  Az ige fogalma  Az igeidők  Az igemódok  Az ige ragozása  A leggyakoribb igeképzők  Az igék helyesírása  A határozószó  A főnév  Személynevek és helyesírásuk  A földrajzi nevek és helyesírásuk  Az állatnevek, égitestek, márkanevek és helyesírásuk  Az intézménynevek, címek, díjak és helyesírásuk  A melléknév  A melléknevek helyesírása  A számnév  A számnév helyesírása  A névmások  A személyes és birtokos névmás  A kölcsönös és visszaható névmás  A mutató és kérdő névmás  A vonatkozó, határozatlan és általános névmás  Az igenevek:  A főnévi igenév  A melléknévi igenév  A határozói igenév  Viszonyszavak, mondatszavak | | **46** |
| **Helyi többlet** | Régi magyar nyelvtaníróink (Szenczi Molnár Albert, Geleji Katona István,Tótfalusi Kis Miklós) Tulajdonnevek köznevesülése  Köznevek tulajdonnévvé válása  Történelmi ragadványnevek  Bibliai nevek köznevesülése pl.: ádámcsutka, pálfordulás, mózeskosár, stb.)  Történelmi személy- és földrajzi neveinek helyesírása.  Összefoglalás, számonkérés. | | **8** |
| **FEJLESZTÉSI FELADATOK ÉS ISMERETEK** | | **FOGALMAK** | |
| * Helyesírási készség fejlesztése * A szójelentés, a metaforikus jelentés, a több szófajúság megismerése * A szavak jelentés szerepe és gyakorlati alkalmazása a szóbeli és írásbeli kommunikációban * A szófajok felismerése helyes leírása a mondatban és a szövegben: ige, főnév, számnév, határozószó, igenevek, névmások, viszonyszavak, mondatszavak * Az iskolai helyesírási segédeszközök: szótár, szabályzat és helyesírási portálok önálló használata * Különféle megjelenésű és típusú szövegek megértése és alkotása * Szóbeli és írásbeli fogalmazási készség fejlesztése * Reflektálás a szöveg tartalmára * A szöveghű és értő szövegolvasás gyakorlása * A hagyományos és a digitális íráshasználat fejlesztése * A kreatív írás gyakorlása * A helyesírási készség fejlesztése * A mérlegelő gondolkodás fejlesztése * A nyelvszerkezeti egységeinek és azok funkcióinak megismerése * A nyelvi elemzőkészség kialakítása | | szó, szóelem, szófajok: ige, főnév, melléknév, számnév, határozószó, igenevek, névmások, viszonyszavak, mondatszavak | |

|  |  |  |  |
| --- | --- | --- | --- |
| **Témakör** | **III. Könyv- és könyvtárhasználat, a kultúra helyszínei** | | **Órakeret** |
| **Törzsanyag** | A hagyományos és digitális könyv- és könyvtárhasználat  Sajtótermékek jellemző jegyei | | **2** |
| **Helyi többlet** | Helytörténeti események, emlékek keresése, emléktúrák szervezése – az emlékhelyek meglátogatása. | | **5** |
| **FEJLESZTÉSI FELADATOK ÉS ISMERETEK** | | **FOGALMAK** | |
| * Képzőművészeti gyűjtemények megismerése vezetéssel * Részvétel múzeumpedagógiai és könyvtárismereti foglalkozáson, és az azt előkészítő osztály-terem órán * Megadott szempontok alapján reflexió megfogalmazása a múzeumban, színházban, könyvtárban szerzett tapasztalatokról | | múzeum, kiállítás, gyűjtemény, célcsoport, könyvismertetés | |

|  |
| --- |
| **6. JAVASOLT TEVÉKENYSÉGEK ÉS MUNKAFORMÁK AZ 5–8. ÉVFOLYAMON**  A pedagógia tudománya nagyon sok és sokféle tanulási és oktatási stratégiát ismer. Az oktatás meghatározó eleme azonban maga a tanár (McKenzie-jelentés, 2007.) A ***tanár személyisége***, szerepéről szóló tudása és ars poeticája, szakmai-módszertani felkészültsége, az általa tanított gyerekek adottságai, érdeklődésük, felkészültségük, az iskola szakmai-pedagógiai elvárásrendszere határozza meg, hogy a tanár egy osztályban milyen tanulásszervezési módokat, oktatási módszereket, munkaformákat választ.  ***A tanár tanít***: ismereteket ad át, ezáltal hagyományt örökít, értékeket közvetít. A tanár irányít: tanulási folyamatokat, differenciálást, tehetséggondozást. A diákokkal, illetve az irodalmi művekkel való folyamatos párbeszéd révén irányítja tanítványai iskolai érzelmi nevelését. A tanár nevel és fejleszt: kompetenciákat, személyiséget. A tanár segít: segíti a diákokat a kognitív struktúrák kialakításában, az olvasási stratégiák elsajátításában, az önálló értelmezések létrehozásában. Segíti tanítványait az egyéni, illetve a csapatban végzett, együttműködésen alapuló munkavégzés képességének kialakításában. Segíti a diákokat abban, hogy felismerjék az irodalom örökérvényű alkotásainak folyamatosan változó jelentését, a jelentések megalkotásában a hagyomány és a befogadó szerepét.  ***Tanítási-tanulási stratégiák***  Ez az összetett tanárszerep indokolja, hogy ne egy kitüntetett stratégia uralja a magyar nyelv tanítását. A tanár a tananyag típusához, illetve az általa tanított diákközösséghez, iskolája programjához és technikai felszereltségéhez igazítva választhat több oktatási stratégia közül. A hagyományos, tanárközpontú oktatási, tanulási stratégiákat javasolt bizonyos tananyagrészekre szorítani: korszakok, korstílusok, filozófiai irányzatok stb. A tananyagok feldolgozásában döntően a tanulóközpontú, kooperatív munkaformák alkalmazása javasolt. Fontos, hogy a tanórák változatosak, s ezáltal is motiválók legyenek.  A képzés 2. szakaszának 1–2. évében (5–6. évfolyam) döntően a gamifikáció és a kooperatív tanulási-tanítási technikák alkalmazása javasolt. A tematikus-motivikus tananyagszervezés lehetővé teszi, hogy a tanár-diák párbeszéd mellett kitüntetett szerepet kapjon a tanulócsoport tagjai között létrejövő párbeszéd, a csoportban kibontakozó kreatív alkotómunka, az önálló munkavégzés, tanulás kialakítása.  A képzés 2. szakaszának 3–4. (7–8. évfolyam) évében a játékosítás és a kooperatív tanulási-tanítási módszerek mellett az önálló tanulási módszerek kialakítása javasolt (önálló kutatómunka, beszámolók készítése, előadása, önálló jegyzetelés tanulása, tanulási módszerek tanítása).  ***Tanulásszervezési módok***  Javasolt tanulásszervezési módok: a gamifikáció, a hagyományos játékok adaptálása, illetve a digitális játékok felhasználása, létrehozása a tananyag feldolgozásában. A reflektív és interaktív módszerek alkalmazása (szakaszos olvasás, kooperatív csoportmunkák, projektmunkák, drámajátékok, újságszerkesztés, stb.) a gyerekek motiváltságát növeli. A tanárközpontú és a diákközpontú, az „analóg” (egy munkafolyamat uralja az órát) és a digitális módszereknek (IKT-alapú, párhuzamos munkafolyamatok) összekapcsolása egy órán belül is lehetséges. A frontális tanításnak is van létjogosultsága, ha az nem uralja az egész tanítási folyamatot.  Fontos szerepe van az osztálytermen kívüli tanulásnak (színház- és múzeumlátogatás, könyvheti események, stb.), egyes tanulási-tanítási munkaszakaszban a jelenségalapú oktatásnak, azaz a különböző tanulási területek összekapcsolásának.  ***Oktatási módszerek***  Az oktatási módszerek közül javasoltak: az előadás, a magyarázat, az elbeszélés, a játékosítás, a szerepjátékok, házi feladatok. Az irodalmi művek és a filmek összekapcsolása, az irodalmi alkotások és filmes adaptációk összevetése, jelenetek dramatikus ábrázolása. Meseírás, jelképek értelmezése fürtábrával. Digitális projektek; gondolattérképek; hagyományosan vagy digitális applikációkkal megrajzolt szereplők, szereplőkapcsolatok; előadások, stb. Irányított szempontok alapján szövegértési és szövegalkotási gyakorlatok. Digitális és hagyományos szótárak, szakirodalmi művek használata (Szimbólumtár, Szinonima szótár, A magyar nyelv értelmező szótára, stb.).  ***Munkaformák***  A munkaformák közül a frontális osztálymunka használata mellett elsősorban a páros munka, a csoportmunka, az egyénre szabott (individualizált) munkaforma és a differenciált tananyag-feldolgozás javasolt. |